CELEX: C2006/036/07
Language: da
Date: 2006-02-11 00:00:00
Title: Domstolens dom (Store Afdeling) af  15. november 2005  i sag C-320/03, Kommissionen for De Europæiske Fællesskaber mod Republikken Østrig (Traktatbrud — artikel 28 EF-30 EF — frie varebevægelser — artikel 1 og 3 i forordning (EØF) nr. 881/92 — artikel 1 og 6 i forordning (EØF) nr. 3118/93 — transporter — sektorbestemt kørselsforbud for lastbiler over 7,5 tons, der transporterer visse varer — luftkvalitet — beskyttelse af sundheden og miljøet — proportionalitetsprincippet)

11.2.2006   
            
            
               DA
            
            
               Den Europæiske Unions Tidende
            
            
               C 36/4
            
         
      DOMSTOLENS DOM
   
   (Store Afdeling)
   af 15. november 2005
   i sag C-320/03, Kommissionen for De Europæiske Fællesskaber mod Republikken Østrig (1)
   
   (Traktatbrud - artikel 28 EF-30 EF - frie varebevægelser - artikel 1 og 3 i forordning (EØF) nr. 881/92 - artikel 1 og 6 i forordning (EØF) nr. 3118/93 - transporter - sektorbestemt kørselsforbud for lastbiler over 7,5 tons, der transporterer visse varer - luftkvalitet - beskyttelse af sundheden og miljøet - proportionalitetsprincippet)
   (2006/C 36/07)
   Processprog: tysk
   I sag C-320/03, angående et traktatbrudssøgsmål i henhold til artikel 226 EF, anlagt den 24. juli 2003, Kommissionen for De Europæiske Fællesskaber (befuldmægtigede: C. Schmidt, W. Wils og G. Braun), støttet af Forbundsrepublikken Tyskland (befuldmægtigede: W.-D. Plessing og A. Tiemann, bistået af Rechtsanwalt T. Lübbig), Den Italienske Republik (befuldmægtiget: I.M. Braguglia, bistået af avvocato dello Stato G. De Bellis), Kongeriget Nederlandene (befuldmægtiget: H.G. Sevenster) mod Republikken Østrig (befuldmægtigede: E. Riedl og H. Dossi), har Domstolen (Store Afdeling), sammensat af præsidenten, V. Skouris, afdelingsformændene P. Jann, C.W.A. Timmermans, A. Rosas og K. Schiemann, samt dommerne R. Schintgen (refererende dommer), J.N. Cunha Rodrigues, R. Silva de Lapuerta, K. Lenaerts, P. Kūris, E. Juhász, G. Arestis og A. Borg Barthet; generaladvokat: L.A. Geelhoed; justitssekretær: ekspeditionssekretær K. Sztranc, den 15. november 2005 afsagt dom, hvis konklusion lyder således:
   
               1)
            
            
               Republikken Østrig har tilsidesat sine forpligtelser i henhold til artikel 28 EF og 29 EF, idet den har indført et forbud mod kørsel med lastbiler over 7,5 tons, som transporterer visse varer, på en delstrækning af motorvej A 12 i Inn-dalen, hvilket forbud er indeholdt i bekendtgørelsen udstedt af Landeshauptmann von Tirol, om begrænsning af trafikken på motorvej A 12 i Inn-dalen (sektorbestemt kørselsforbud) [Verordnung des Landeshauptmanns von Tirol, mit der auf der A 12 Inntalautobahn verkehrsbeschränkende Maßnahmen erlassen werden (sektorales Fahrverbot)] af 27. maj 2003.
            
         
               2)
            
            
               I øvrigt frifindes Republikken Østrig.
            
         
               3)
            
            
               Republikken Østrig betaler sagens omkostninger.
            
         
               4)
            
            
               Forbundsrepublikken Tyskland, Den Italienske Republik og Kongeriget Nederlandene bærer deres egne omkostninger.
            
         
      (1)  EUT C 226 af 20.9.2003.